Tähtis õiguslik teade

|

52008PC0235

Ettepanek: Nõukogu määrus, millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud  /* KOM/2008/0235 lõplik */

	[pic] | EUROOPA ÜHENDUSTE KOMISJON |Brüssel 30.4.2008KOM(2008) 235 lõplikEttepanek:NÕUKOGU MÄÄRUS,millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud(esitanud komisjon)SELETUSKIRI1. ETTEPANEKU TAUST1.1. Ettepaneku põhjused ja eesmärgidKomisjon on koostöös tollitariifistiku majandusküsimuste töörühmaga läbi vaadanud kõik liikmesriikide esitatud taotlused, mis käsitlevad ühise tollitariifistiku ühepoolsete tollimaksude ajutist peatamist. Lisatud ettepanek käsitleb teatavaid tööstus- ja põllumajandustooteid. Peatamistaotlused, mis on seotud eespool osutatud toodetega, vaadati läbi, lähtudes kriteeriumidest, mis on sätestatud komisjoni teatises ühepoolsete tariifide peatamise ja kvootide kohaldamise kohta (vt EÜT C 128, 25.4.1998, lk 2). Pärast läbivaatamist leidis komisjon, et lisatud määruse ettepaneku I lisas loetletud toodete tollimaksude peatamine on põhjendatud. Tooted, mille puhul peatamine ei ole enam ühenduse majandushuvidega kooskõlas, on lisast kõrvaldatud. Määruse lisades loetletakse tooted, mille suhtes tehakse ettepanek tollimaksud peatada või mille sõnastust tuleks muuta, ja tooted, mis kõrvaldatakse määruse (EÜ) nr 1255/96 lisast. Meetme kehtivusaeg on 1. juulist 2008 kuni 31. detsembrini 2012, et selle aja jooksul oleks võimalik uurida iga üksiku peatamise majanduslikke aspekte. Peatamised, mida komisjon ja tollitariifistiku majandusküsimuste töörühm peavad vajalikuks tühistada või pikendada, kustutatakse või neid pikendatakse pärast seda kuupäeva.1.2. Üldine taustÜhenduse huvides on peatada osaliselt või täielikult ühise tollitariifistiku ühepoolsed tollimaksud mitmete uute toodete puhul, mida ei ole loetletud nõukogu määruse (EÜ) nr 1255/96 (millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud) lisas.1.3. Ettepaneku valdkonnas kehtivad õigusnormidEÜT L 158, 29.6.1996, lk 1. Määrust on viimati muudetud määrusega (EÜ) nr 1527/2007 (ELT L 349, 30.12.2007, lk 7.)1.4. Kooskõla Euroopa Liidu muude tegevuspõhimõtete ja eesmärkidegaEttepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei rakendata käesolevat ettepanekut ELiga sooduskaubanduslepingud (nt üldine soodustuste süsteem, AKV süsteem, Lääne-Balkani kandidaatriigid või potentsiaalsed kanditaatriigid) sõlminud riikide arvelt.2. KONSULTEERIMINE HUVITATUD ISIKUTEGA JA MÕJU HINDAMINE2.1. Konsulteerimine sidusrühmadegaKonsultatsioonimeetodid, peamised sihtvaldkonnad ja vastajate üldiseloomustusKonsulteeriti tollitariifistiku majandusküsimuste töörühmaga, kes esindab kõigi liikmesriikide tootmisharusid.Vastuste kokkuvõte ja nende arvessevõtmineKõik loetletud peatamised vastavad rühmasiseste arutelude käigus saavutatud kokkulepetele.2.2. Eksperdiarvamuste kogumine ja kasutamineAsjaomased teadus-/ekspertiisivaldkonnadEksperdid, kes esindavad liikmeriike tollitariifistiku majandusküsimuste töörühmas.Kasutatud metoodikaAvalik arutelu.Peamised organisatsioonid/eksperdid, kellega konsulteeritiIga liikmesriigi määratud eksperdid.Kokkuvõte saadud ja kasutatud nõuannetestVõimalike tõsiste ja pöördumatute tagajärgedega ohtude olemasolu ei ole mainitud.Eksperdiarvamuse avalikustamiseks kasutatud vahendidEttepaneku avaldamine.2.3. Mõju hindamineKäesoleva ettepanekuga antakse ühenduse tööstusele 8 300 000 euro suurune tollimaksuvabastus ja tugevdatakse tema konkurentsivõimet ühenduse turgu valmistoodetega varustava kolmandate riikide tööstuse suhtes. Ettepanek on kooskõlas ühepoolsete tariifide peatamist ja kvootide kohaldamist käsitlevas komisjoni teatises esitatud põhimõtetega. Muudatusettepanek on vahend uute töökohtade loomiseks ja säilitamiseks Euroopa Liidus. Ettepanek kuulub komisjoni 2008. aasta töö- ja õigusloomekavasse.3. ETTEPANEKU ÕIGUSLIK KÜLG3.1. Kavandatud meetmete kokkuvõteEttepanek nõukogu määruse kohta, millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud.3.2. Õiguslik alusEuroopa Ühenduse asutamislepingu artikkel 26.3.3. Subsidiaarsuse põhimõteSubsidiaarsuse põhimõtet ei kohaldata, sest ettepanek tehakse ühenduse ainupädevusse kuuluvas valdkonnas.3.4. Proportsionaalsuse põhimõteEttepanek on proportsionaalsuse põhimõttega kooskõlas järgmistel põhjustel.Kõnealused meetmed on kooskõlas põhimõtetega, mille kohaselt menetlusi väliskaubandusega tegelevate ettevõtete jaoks lihtsustatakse, ning ühepoolsete tariifide peatamist ja kvoote käsitleva komisjoni teatisega.3.5. Õigusakti valikKavandatud õigusakt(id): määrusMuud õigusaktid ei oleks asjakohased järgmis(t)el põhjus(t)el.Vastavalt EÜ asutamislepingu artiklile 26 kiidab nõukogu ühepoolsete tollimaksumäärade kohaldamise peatamise ja tariifikvoodid heaks komisjoni ettepaneku põhjal kvalifitseeritud häälteenamusega.4. MÕJU EELARVELESaamata jäävad tollimaksud kogusummas 8 300 000 eurot aastas.5. TÄIENDAV TEAVE5.1. LihtsustamineKavandatava määruse lisas avaldatakse peatatud tollimaksude diferentseeritud loetelu.Ettepanek:NÕUKOGU MÄÄRUS,millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksudEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 26,võttes arvesse komisjoni ettepanekut[1]ning arvestades järgmist:(1) Ühenduse huvides on peatada osaliselt või täielikult ühise tollitariifistiku ühepoolsed tollimaksud teatavate uute toodete puhul, mida ei ole loetletud nõukogu määruse (EÜ) nr 1255/96 lisas[2].(2) CNi ja TARICi koodid 5603 12 10 20 ja 8504 40 84 20 kahe määruse (EÜ) nr 1255/96 lisas loetletud toote kohta tuleks kõnealusest loetelust välja jätta, kuna ühise tollitariifistiku ühepoolsete tollimaksude peatamise jätkumine nende toodete puhul ei ole enam ühenduse huvides.(3) Lisaks tuleb kaheksa toote kirjeldusi muuta, et võtta arvesse tehnilisi muudatusi või majandussuundumusi turul. Kõnealuseid tooteid tuleks käsitada nimekirjast väljajäetutena ning seepärast tuleks nad sinna lisada uute toodetena.(4) Kogemused on näidanud, et on vaja ette näha määruses (EÜ) nr 1255/96 loetletud peatamiste kehtivuse lõppemise kuupäev, et tagada tehniliste ja majanduslike muudatuste arvessevõtmine. See ei tohiks välistada teatavate meetmete ennetähtaegset lõpetamist või nende jätkumist pärast nimetatud tähtaega, kui esitatakse majanduslikud põhjendused vastavalt ühepoolseid tariife ja kvoote käsitlevas komisjoni 1998. aasta teatises sätestatud põhimõtetele[3].(5) Seetõttu tuleks määrust (EÜ) nr 1255/96 vastavalt muuta.(6) Kuna käesolevas määruses sätestatud peatamised peavad jõustuma 1. juulist 2008, tuleks käesolevat määrust kohaldada alates samast kuupäevast ning see peaks jõustuma viivitamata,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 1255/96 lisa muudetakse järgmiselt.1.  Lisatakse käesoleva määruse I lisas sätestatud toodete read.2.  Kustutatakse nende toodete read, mille CNi ja TARICi koodid on sätestatud käesoleva määruse II lisas.Artikkel 2Käeolev määrus jõustub selle Euroopa Liidu Teatajas avaldamise päeval.Käesolevat määrust kohaldatakse alates 1. juulist 2008.Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistujaI LISAArtikli 1 lõikes 1 nimetatud tootedCN-kood | TARIC | Kauba kirjeldus | Ühepoolse tollimaksu määr | Kehtivusaja lõppkuupäev |ex 2008 60 19 ex 2008 60 39 | 30 30 | Maguskirsid piirituselisandiga, suhkruta või suhkrusisaldusega 9 massiprotsenti, läbimõõduga kuni 19,9 mm, kiviga, kasutamiseks šokolaaditoodetes (1) | 10 % (2) | 1.7.2008-31.12.2012 |ex 2835 10 00 | 10 | Naatriumhüpofosfiti monohüdraat | 0 % | 1.7.2008-31.12.2012 |ex 2839 19 00 | 10 | Dinaatriumdisilikaat | 0 % | 1.7.2008-31.12.2012 |ex 2841 80 00 | 10 | Diammooniumvolframaat (ammooniumparavolframaat) | 0 % | 1.7.2008-31.12.2012 |ex 2850 00 20 | 30 | Titaannitriid osakeste suurusega kuni 250 nm | 0 % | 1.7.2008-31.12.2012 |ex 2930 90 85 | 82 | Naatriumtolueen-4-sulfinaat | 0 % | 1.7.2008-31.12.2012 |ex 2930 90 85 | 83 | Metüül-p-tolüülsulfoon | 0 % | 1.7.2008-31.12.2012 |ex 2934 20 80 | 40 | 1,2-bensisotiasool-3(2H)-oon (bensisotiasolinoon (BIT)) | 0 % | 1.7.2008-31.12.2012 |ex 3808 93 15 | 10 | Valmistis, mis põhineb kontsentraadil, mis sisaldab 45–55 massiprotsenti herbitsiidse toimeaine penokssulaami suspensiooni vees | 0 % | 1.7.2008-31.12.2012 |ex 3815 19 90 | 41 | Katalüsaator tabletina, mis sisaldab 60 (± 2) massiprotsenti vaskoksiidi alumiiniumoksiidist alusel | 0 % | 1.7.2008-31.12.2012 |ex 3815 90 90 | 85 | Katalüsaator, mis põhineb alumosilikaadil (tseoliidil), aromaatsete süsivesinike alküülimiseks, alküülaromaatsete süsivesinike ümberalküülimiseks või olefiinide oligomeerimiseks (1) | 0 % | 1.7.2008-31.12.2012 |ex 3824 90 97 | 70 | Pasta, mis sisaldab 75–85 massiprotsenti vaske ja lisaks anorgaanilisi oksiide, etüültselluloosi ja lahustit | 0 % | 1.7.2008-31.12.2012 |ex 3824 90 97 | 78 | Fütosteroolide segu, mis on saadud puidust ja puidupõhistest õlidest (tallõli), pulbrina, mille osakeste suurus on kuni 300 μm ja mis sisaldab: 60–80 massiprotsenti sitosteroole, kuni 15 massiprotsenti kampesteroole, kuni 5 massiprotsenti stigmasteroole, kuni 15 massiprotsenti beetasitostanoole | 0 % | 1.7.2008-31.12.2012 |ex 3904 10 00 | 20 | Polüvinüülkloriidi pulber, teiste ainetega segamata, polümerisatsiooniastmega 1000 (±100) monomeeri, soojusjuhtivuskoefitsiendiga (K-väärtus) vahemikus 60–70, puistetihedusega 0,35–0,55 g/cm3, lenduvate ainete sisaldusega alla 0,35 massiprotsendi, keskmise terasuurusega 40–70 µm, mis sisaldab avasuurusega 120 µm sõela mitteläbivat fraktsiooni mitte üle 1 massiprotsendi ja ei sisalda vinüülatsetaadi monomeere, patareide vaheseinte valmistamiseks (1) | 0 % | 1.7.2008-31.12.2012 |ex 3919 10 69 ex 3919 90 69 | 91 96 | Akrüülvahtlint, kaetud ühelt poolt soojusele aktiviseeruva liimiga või rõhutundliku akrüülliimiga ja teiselt poolt rõhutundliku akrüülliimi ja eemaldatava kilega, mille kleepuvus 90º nurga alt mõõdetuna on rohkem kui 25 N/cm (ASTMD 3330 meetodil määratuna) | 0 % | 1.7.2008-31.12.2012 |ex 3919 90 69 | 97 | Kahesuunalise orientatsiooniga polüpropüleenkile: millel on isekleepuv kattekiht, mille laius on 363–507 mm, mille üldpaksus on 10–100 µm, mida kasutatakse LCD-ekraanide kaitseks LCD-moodulite tootmise ajal (1) | 0 % | 1.7.2008-31.12.2012 |ex 3920 62 19 ex 3920 62 19 | 80 82 | Polüetüleentereftalaatkile paksusega kuni 20 µm, mõlemalt poolt kaetud gaasi mitte läbilaskva kihiga, mis koosneb polümeersest põhiainest, milles on dispergeeritud ränidioksiidi osakesed ja mille paksus on kuni 2 µm | 0 % | 1.7.2008-31.12.2012 |ex 3920 92 00 | 30 | Polüamiidkile paksusega kuni 20 µm, mõlemalt poolt kaetud gaasi mitte läbilaskva kihiga, mis koosneb polümeersest põhiainest, milles on dispergeeritud ränidioksiidi osakesed ja mille paksus on kuni 2 µm | 0 % | 1.7.2008-31.12.2012 |ex 5603 11 10 ex 5603 11 90 | 20 20 | Lausriie pindtihedusega kuni 20 g/m2, mis sisaldab orienteerimata ja sulatismenetlusel valmistatud kiude, mis on ühendatud kihtidena kahe välise kihiga, mis sisaldavad peenikesi pidevkiude (läbimõõduga 10–20 µm) ning mille sisemine kiht sisaldab ülipeenikesi pidevkiude (läbimõõduga 1–5 µm) imikumähkmete ja mähkmevooderdiste jms hügieenitarvete valmistamiseks (1) | 0 % | 1.7.2008-31.12.2012 |ex 5603 12 90 | 50 | Lausriie: pindtihedusega 30–60 g/m2, sisaldab polüpropüleen- või polüpropüleen- ja polüetüleenkiude, trükiga kaetud või mitte, ühel küljel on kogupinnast 65 % ulatuses 4 mm läbimõõduga ümmargused topid, mis koosnevad kinnitatud, pinnast kõrgematest seostamata kräsus kiududest, mis on sobivad väljapressitud haagimaterjali haakumiseks, ja ülejäänud 35 % pinnast on seostatud ning teisel küljel on sile tekstureerimata pind, imikumähkmete jms hügieenitarvete valmistamiseks (1) | 0 % | 1.7.2008-31.12.2012 |ex 7005 10 25 | 10 | Kuumpoleeritud klaas: paksusega 2,0–2,4 mm, ühelt poolt kaetud fluorilisandiga tinadioksiidist peegeldava kihiga | 0 % | 1.7.2008-31.12.2012 |ex 7005 10 30 | 10 | Kuumpoleeritud klaas: paksusega 4,0–4,2 mm, valguse läbilaskvusega 91 % või rohkem, mõõdetud D-tüüpi valgusallikat kasutades, ühelt poolt kaetud fluorilisandiga tinadioksiidist peegeldava kihiga | 0 % | 1.7.2008-31.12.2012 |ex 7006 00 90 ex 8529 90 92 | 60 46 | Sooda-lubi-liivklaasplaadid: üleminekupunktiga üle 570 °C, paksusega 1,7–2,9 mm, mõõtudega 1144 mm (± 0.5 mm) x 670 mm (± 0.5 mm) või 1164 mm (± 0.5 mm) x 649 mm (± 0.5 mm), mis sisaldavad või ei sisalda: indiumilisandiga tinaoksiidi kihti või dielektrikuga kaetud hõbepastast elektroodvõret | 0% | 1.7.2008-31.12.2012 |ex 7007 19 20 | 20 | Karastatud või poolkarastatud klaasplaat diagonaaliga 81–186 cm, ühe või mitme polümeerikihiga, välisservad värvitud või värvimata või värvilise või musta keraamikaga kaetud, rubriigi 8528 kaupade tootmiseks (1) | 0 % | 1.7.2008-31.12.2012 |ex 7606 12 10 ex 7607 11 90 | 10 20 | Lint alumiiniumi ja magneesiumi sulamist, mis sisaldab: vähemalt 93,3 massiprotsenti alumiiniumi, 2,2–5 massiprotsenti magneesiumi ja mitte üle 1,8 massiprotsendi muid elemente, rullides, paksusega 0,14–0,4 mm ja laiusega 12,5–89 mm, tõmbetugevusega 285 N/mm2 või rohkem ja katkevenivusega 1,0 % või rohkem | 0 % | 1.7.2008-31.12.2012 |ex 7607 20 99 | 10 | Lamineeritud alumiiniumfoolium üldpaksusega kuni 0,123 mm, mis koosneb alumiiniumikihist paksusega kuni 0,040 mm, polüamiidist ja polüpropüleenist aluskihtidest ja kaitsekihist, mille ülesanne on vältida vesinikfluoriidhappest tingitud korrosiooni, ette nähtud kasutamiseks liitiumpolümeerpatareide tootmisel (1) | 0 % | 1.7.2008-31.12.2012 |ex 8108 90 30 | 10 | Titaanisulamist vardad lennukite konstruktsiooniosade valmistamiseks (1) | 0 % | 1.7.2008-31.12.2012 |ex 8108 90 30 | 20 | Titaani ja alumiiniumi sulamist vardad, latid ja traat, mis sisaldavad alumiiniumi 1–2 massiprotsenti, alamrubriikide 8708 92 või 8714 19 summutite ja väljalasketorude tootmiseks (1) | 0 % | 1.7.2008-31.12.2012 |ex 8108 90 50 | 30 | Titaani ja räni sulam, ränisisaldusega 0,15–0,60 massiprotsenti, lehtedena või rullides, ette nähtud kasutamiseks: sisepõlemismootorite heitgaasisüsteemide tootmisel või alamrubriiki 8108 90 60 kuuluvate torude tootmisel (1) | 0 % | 1.7.2008-31.12.2012 |ex 8108 90 50 | 40 | Titaanisulamist lehed lennukite konstruktsiooniosade valmistamiseks (1) | 0 % | 1.7.2008-31.12.2012 |ex 8108 90 50 | 50 | Titaani, vase ja nioobiumi sulamist plaadid, lehed, ribad ja foolium, mis sisaldavad vaske 0,8–1,2 massiprotsenti ja nioobiumi 0,4–0,6 massiprotsenti | 0 % | 1.7.2008-31.12.2012 |ex 8113 00 90 | 10 | Alumiiniumränikarbiidist (AlSiC-9) kandeplaat elektrooniliste lülituste valmistamiseks | 0 % | 1.7.2008-31.12.2012 |ex 8407 33 90 ex 8407 90 80 ex 8407 90 90 | 10 10 10 | Sädesüütega sisepõlemis-kolbmootorid ja rootormootorid silindrimahuga vähemalt 300 cm3 ja võimsusega 6–15,5 kW, mis on ette nähtud järgmiste kaupade tootmiseks: alamrubriigi 8433 11 51 istmega liikurmuruniidukid, alamrubriiki 8701 90 11 kuuluvad muruniidukitena kasutatavad traktorid, alamrubriigi 8433 20 10 neljataktilised, vähemalt 300 cm3 silindrimahuga mootoriga niidukid või rubriigi 8430 20 lumesahad ja lumepuhurid (1) | 0 % | 1.7.2008-31.12.2012 |ex 8407 90 10 | 20 | Kahetaktilised sisepõlemismootorid silindrimahuga kuni 125 cm3, alamrubriigi 8433 11 muruniidukite või rubriigi 8430 20 lumesahkade ja lumepuhurite tootmiseks (1) | 0 % | 1.7.2008-31.12.2012 |ex 8536 69 90 | 20 | Pindpaigaldatav ühenduspesa vedelkristallkuvariga televiisorite tootmiseks (1) | 0 % | 1.7.2008-31.12.2012 |ex 9001 20 00 | 10 | Polariseerivast kilest materjal, rullides või mitte, tugevdatud ühelt või mõlemalt poolt läbipaistva materjaliga | 0 % | 1.7.2008-31.12.2012 |ex 9405 40 39 | 10 | Taustavalgustusmoodul pikkusega 300 kuni 600 mm, mis sisaldab valgusallikana 3 kuni 9 trükkplaadile monteeritud erilist valgusdioodkiipi, mis annavad punast, rohelist ja sinist valgust, lameekraanteleviisori esise ja/või taguse valgustamiseks (1) | 0 % | 1.7.2008-31.12.2008 |(1) | Sellesse alamrubriiki klassifitseerimisel tuleb järgida asjakohastes ühenduse õigusaktides sätestatud tingimusi (vt komisjoni määruse (EMÜ) nr 2454/93 (EÜT L 253, 11.10.1993, lk 1) artikleid 291–300. |(2) | Kohaldatakse täiendavat eritollimaksu. |II LISAArtikli 1 lõikes 2 nimetatud tootedCN-kood | TARIC |3815 90 90 | 85 |3919 10 69 3919 90 69 | 91 96 |5603 11 10 5603 11 90 5603 12 10 5603 12 90 | 20 20 20 50 |7607 20 99 | 10 |8108 90 50 | 30 |8407 33 90 8407 90 80 8407 90 90 | 10 10 10 |8407 90 10 | 20 |8504 40 84 | 20 |9001 20 00 | 10 |FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA1. ETTEPANEKU NIMETUSEttepanek nõukogu määruse kohta, millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud.2. EELARVEREAD:Peatükk ja artikkel: peatükk 1 2, artikkel 1 2 0Asjaomaseks aastaks eelarves ettenähtud summa: : 16 431 900 000 eurot.3. FINANTSMÕJUx( Ettepanekul puudub finantsmõju kuludele, kuid sellel on finantsmõju tuludele. Mõju on järgmine:(miljonites eurodes ühe kümnendkoha täpsusega)Eelarverida | Tulud[4] | periood, alates pp/kk/aaaa | [2008. aasta teine poolaasta ja 2009 – 2011] |Artikkel 1 2 0 | Mõju omavahenditele | 01/07/2008 - 31/12/2012 | - 8,3 aastas |4. PETTUSEVASTASED MEETMEDMõnede käesoleva nõukogu määrusega hõlmatud toodete lõppkasutust kontrollitakse kooskõlas määruse (EMÜ) nr 2454/93 (millega kehtestatakse ühenduse tolliseadustiku rakendussätted) artiklitega 291–300.5. MUUD MÄRKUSEDMajanduslike probleemide vähendamiseks on määratud kehtivusaeg.Käesolev ettepanek käsitleb muudatusi, mida tuleb teha olemasoleva määruse lisas, et arvestada järgmist:1. esitatud ja kinnitatud uued peatamistaotlused;2. tehnilised tootearendused ja majandussuundumused turul, millega seoses teatavad kehtivad peatamised lõpetatakse.TäiendusLisaks kirjelduste muutmisest tulenevatele parandustele on käesolevas lisas 27 uut toodet. Kõnealuste peatamiste tõttu jääb aastas saamata 7,2 miljonit eurot tollimakse arvestatuna taotleva liikmesriigi 2008. aasta 2. poolaasta ning 2009.–2012. aasta hinnangulise impordi põhjal.Varasemate aastate statistikast selgub aga, et nimetatud summa tuleb korrutada keskmise koefitsiendiga, mis on hinnanguliselt 1,8, et võtta arvesse ka samu peatamisi kasutavate teiste liikmesriikide importi. See tähendab, et tulud vähenevad aastas umbes 12,9 miljoni euro võrra .KõrvaldamineTollide taaskasutuselevõtust johtuvalt on käesolevast lisast kõrvaldatud kaks toodet. Nii suurenevad vahendid 1,9 miljoni euro võrra (arvestades peatamistaotluste või 2007. aasta statistika andmeid).Meetme arvestuslik kuluKättesaadava (2007. aasta) statistika kohaselt vähenevad käesolevast määrusest tingitult tulud 12,9 – 1,9 = 11,0 miljonit eurot (bruto, arvesse on võetud ka kogumiskulud) x 0,75 = 8,3 miljonit eurot aastas ajavahemikus 01.07.2008–31.12.2012 .Tavapärastest omavahenditest saamata jäänud tulu kompenseeritakse liikmesriikide rahvamajanduse kogutulul põhinevate osamaksetega.[1] ELT C […], […], lk […].[2] EÜT L 158, 29.6.1996, lk 1. Määrust on viimati muudetud määrusega (EÜ) nr 1527/2007.(ELT L 349, 31.12.2007, lk 7).[3] EÜT C 128, 25.4.1998, lk 2.[4] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.